Täiendatud (1. apr. 2008 ). Kirjanik ja ajaloolane Aarne Ruben eile Delfis:  "Kallist sammast ei tehta klaasist". Pole rahul samba materjaliga, mis pole vastupidav - vanad kultuurrahvad ei teinud oma monumente mitte klaasist, vaid kasutasid "tuffi, diabaasi ja graniiti". Toob lisaks lõbusaid paralleele paljude ENSV-aegse lapsepõlvega inimeste kultusteosest "Totu kuul" (Nikolai Nossov), võrdleb plaanitavat võidusammast hiidtaimedega, mille aktsiaid kuulased müüsid. Rubenit liigutab siiski eestlaste annetamislust. Kuid: "Harjumäel seisku üks kujund, mis sümboliseerib esimest järku Vabadusristi. Võib ka olla Kalevipoeg või Lembitu. Igatahes midagi, mis sümboliseeriks, kelle maa see tegelikult on. See on meie maa. Ka praegune idee pole iseenesest paha, aga ta on liiga kallis… ja siis see imelik klaas!"